শেখ হাসিনা বলেন, স্বাধীনতার পর যুদ্ধ বিধ্বস্ত দেশে ১৯৭৩-৭৪ সালে রাজস্ব প্রবৃদ্ধির হার ছিল ৬৭ দশমিক ২১ শতাংশ এবং ১৯৭৪-৭৫ সালে ছিল ৪৭ দশমিক ৭৫ শতাংশ। পরবর্তী বছরগুলোতে আর কখনো এই মাত্রার প্রবৃদ্ধি অর্জিত হয়নি। দীর্ঘদিন ধরে প্রয়াস চালিয়ে দেশে একটি রাজস্ব বান্ধব সংস্কৃতি প্রতিষ্ঠা করা হয়েছে। এখন জনগণও কর প্রদানে বিশেষ আগ্রহ দেখাচ্ছে। এই কর দেশের উন্নয়নের কাজে লাগে। কর জিডিপির অনুপাত ২০২১ সালের মধ্যে ১৩ শতাংশে নিয়ে যাওয়ার লক্ষ্যে সরকার কাজ করছে।